

VLADA REPUBLIKE HRVATSKE

26. studenoga 2020.

|  |  |
| --- | --- |
| **Predlagatelj:** | Ministarstvo mora, prometa i infrastrukture |
| **Predmet:** | Prijedlog odluke o davanju suglasnosti na Odluku Županijske skupštine Primorsko-goranske županije o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije |

**Prijedlog**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama („Narodne novine“, br. 158/03, 100/04, 141/06, 38/09, 123/11-Odluka Ustavnog suda Republike Hrvatske, 56/16 i 98/19), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_ donijela

**ODLUKU**

**o davanju suglasnosti na Odluku Županijske skupštine Primorsko-goranske županije o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije**

**I.**

Daje se suglasnost na Odluku Županijske skupštine Primorsko-goranske županije o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klase: 021-04/20-01/6, urbroja: 2170/1-01-01/5-20-6, koju je donijela Županijska skupština Primorsko-goranske županije na sjednici održanoj 16. srpnja 2020. godine, a kojom se utvrđuje obuhvat lučkog područja u lukama otvorenim za javni promet županijskog i lokalnog značaja na području Primorsko-goranske županije.

**II.**

Ova Odluka stupa na snagu danom donošenja, a objavit će se u Narodnim novinama.

Klasa:

Ur.broj:

Zagreb,

**PREDSJEDNIK**

**mr. sc. Andrej Plenković**

**OBRAZLOŽENJE**

Temeljem članka 74. stavka 1. Zakona o pomorskom dobru i morskim lukama („Narodne novine“, br. 158/03, 100/04, 141/06, 38/09, 123/11, 56/16 i 98/18), županijska skupština utvrđuje lučko područje za sve luke otvorene za javni promet županijskog i lokalnog značaja na svom području, u skladu s prostornim planovima i uz suglasnost Vlade Republike Hrvatske.

Odlukom o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije (,,Službene novine", br. 7/99, 20/01, 14/03, KLASA: 022-04/08-03/33, URBROJ: 2170/1-05-01/6-08-09 od 13. studenog 2008, KLASA: 021-04/11-01/7, URBROJ: 2170/1-01-01/4-11-26 od 27. listopada 2011., KLASA: 021-04/12-01/7, URBROJ: 2170/1-01-01/4-12-51 od 13. rujna 2012., ,,Službene novine" broj 14/13, 3/14, 26/14, 42/14, 27/15, 30/15, 32/15, 34/15, 41/15, 18/16, 15/17, 34/17, 3/18, 12/18, 21/18, 22/18 - pročišćeni tekst, 4/19, 27/19, 5/20) utvrđeno je lučko područje luka otvorenih za javni promet županijskog i lokalnog značaja na području Primorsko-goranske županije.

Zbog velikog broja izmjena i dopuna gore navedene Odluke, Ured za zakonodavstvo Vlade Republike Hrvatske je u svojem mišljenju (KLASA: 011-02/19-03/280, URBROJ: 50501-9/3-19-02 od 9. kolovoza 2019. godine) ukazao na nužnost izrade novog teksta Odluke radi pravne sigurnosti, preglednosti i jasnoće odredbi.

Slijedom navedenog, Primorsko-goranska županija je na 31. sjednici održanoj dana 16. srpnja 2020. godine donijela novu Odluku o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije (KLASA: 021-04/20-01/6 URBROJ: 2170/1-01-01/5-20-6) kojom se daje jasan pregled svih lučkih područja u lukama otvorenim za javni promet županijskog i lokalnog značaja na području Primorsko-goranske županije prema nadležnim lučkim upravama koje njima upravljaju.

Lučka područja utvrđena su temeljem osnovne Odluke i pripadajućih izmjena i dopuna na koje je Vlada Republike Hrvatske već dala svoju suglasnost. Novom Odlukom dodaju se tri luke koje se u stvarnosti koriste kao lučka područja, a izvan su lučkog sustava. To su **luka Čižići (Dobrinj), luka Lokvišća (Šilo) i luka Soline (Dobrinj)** čiji obuhvati lučkog područja se ovim putem utvrđuju i stavljaj pod nadležnost **Županijske lučke uprava Krk**.

**Luka Čižići (Dobrinj)** je luka  otvorena  za  javni  promet  lokalnog  značaja.  Ukupna površina luke obuhvaća 22.996 m², duljina operativne obale iznosi 28 m, na komunalnom dijelu luke je moguć privez 65 brodica, na nautičkom dijelu 71 jahti i brodica, a na sidrištu u funkciji komunalnog dijela još 23 brodica.

**Luka Lokvišća** je luka otvorena za javni promet lokalnog značaja . Ukupna površina luke obuhvaća 20.687 m², duljina operativne obale iznosi 25 m, na komunalnom dijelu luke je moguć privez 78 brodica, a na nautičkom dijelu privez 60 jahti i brodica.

**Luka Soline** je luka otvorena za javni promet lokalnog značaja. Ukupna površina luke obuhvaća 27.347 m², duljina operativne obale iznosi 20 m, na komunalnom dijelu luke je moguć privez 29 brodica, a na nautičkom dijelu privez 6 jahti i brodica.

Ukupna površina svih lučkih područja luka otvorenih za javni promet na području Primorsko-goranske županije iznosi ukupno 7.821 537 m2. U nastavku je popis lučkih uprava na području Primorsko-goranske županije (8 lučkih uprava) i popis svih luka kojima upravljaju (ukupno 101 luka):

1. **Lučka uprava Bakar-Kraljevica-Kostrena**
2. luka Bakar s bazenima Pod bok i Senjska
3. luka Bakarac
4. luka Careve (Kraljevica)
5. luka Črišnjeva
6. luka Dobra (Bakarac)
7. luka Dumboka (Šmrika)
8. luka Kostrena s bazenima Podurinj i Žurkovo
9. luka Kraljevica
10. luka Neriz (Šmrika)
11. luka Trnova (Kraljevica)
12. **Lučka uprava Cres**
13. luka Beli
14. luka Cres s bazenom Grabar
15. luka Martinšćica
16. luka Merag
17. luka Porozina
18. luka Valun
19. **Županijska lučka uprava Crikvenica**
20. luka Bršćanovica (Dramalj)
21. luka Crikvenica
22. luka Črni mul (Crikvenica)
23. luka Jadranovo
24. luka Omorika (Dramalj)
25. luka Pazdehova (Dramalj)
26. luka Perčin (Jadranovo)
27. luka Podvorska (Crikvenica)
28. luka Selce
29. luka Slana (Selce)
30. **Županijska lučka uprava Krk**
31. luka Baška
32. **luka Čižići (Dobrinj)**
33. luka Dunat
34. luka Glavotok
35. luka Klimno
36. luka Krk
37. **luka Lokvišća (Šilo)**
38. luka Malinska
39. luka Njivice s bazenima; Pod rov i Kijac
40. luka Omišalj s bazenima; Hotel Jadran, Pod Dubec i Lučica
41. luka Porat (Malinska)
42. luka Punat
43. luka Rova (Malinska)
44. **luka Soline (Dobrinj)**
45. luka Stara Baška
46. luka Surbova-Baška
47. luka Sv. Fuska
48. luka Šilo
49. luka Valbiska
50. luka Vantačići (Malinska)
51. luka Vela Jana
52. luka Voz s bazenima: Slivanjska i Peškera
53. luka Vrbnik s bazenom Sv. Marak
54. **Županijska lučka uprava Mali Lošinj**
55. luka Baldarka
56. luka Ćunski-Artatore (Mali Lošinj)
57. luka Ilovik
58. luka Jadrišćica
59. luka Mali Lošinj i Velopin s bazenom Poljana-Runjica
60. luka Maračol (Unije)
61. luka Mrtvaška
62. luka Nerezine s bazenom Biskupija
63. luka Osor
64. luka Osor-Bijar (Mali Lošinj)
65. luka Punta Križa-UI (Mali Lošinj)
66. luka Rapoća-Ufratar (Mali Lošinj)
67. luka Rovenska
68. luka Srakane Vele
69. luka Susak
70. luka Sv. Jakov-Studenac (Mali Lošinj)
71. luka Sv. Martin
72. luka Unije
73. luka Veli Lošinj
74. luka Zela Koromačna (Belej)
75. **Županijska lučka uprava Novi Vinodolski**
76. luka Klenovica
77. luka Muroskva (Novi Vinodolski)
78. luka Novi Vinodolski s bazenom Suha Ričina
79. luka Porto Teplo
80. luka Povile
81. luka Smokvica Krmpotska
82. **Županijska lučka uprava Opatija-Lovran-Mošćenička Draga**
83. luka Ika
84. luka Lovran
85. luka Medveja
86. luka Mošćenička Draga
87. luka Opatija s privezištima Admiral, Ičići i Portić
88. luka Volosko s privezištem/sidrištem Preluk
89. **Županijska lučka uprava Rab**
90. luka Banjol (Rab)
91. luka Barbat (Rab)
92. luka Dumići (Rab)
93. luka Goli otok -Melna
94. luka Goli otok- Tetina
95. luka Grci (Rab)
96. luka Janići (Rab)
97. luka Kamporska Draga (Rab)
98. luka Keki (Rab)
99. luka Lopar
100. luka Melak (Lopar)
101. luka Mišnjak
102. luka Padova II (Rab)
103. luka Palit (Rab)
104. luka Pudarica
105. luka Rab
106. luka San Marino (Lopar)
107. luka Supetarska Draga-Vardaškolj
108. luka Sv. Eufemija (Rab)
109. luka Sv. Grgur